พาณิชย์ คาดส่งออกปีนี้อยู่ในช่วง -0.1-0.2% แนวโน้มปีหน้าโต 2.5-3% จากปีนี้
พาณิชย์ คาดส่งออกปีนี้อยู่ในช่วง -0.1-0.2% แนวโน้มปี 60 โต 2.5-3% จากปีนี้
26 ธ.ค. 2559

น.ส.พิมพ์ชนก วอนขอพร รองผู้อำนวยการสำนักงานนโยบายและยุทธศาสตร์การค้า กระทรวงพาณิชย์ เปิดเผยว่า กระทรวงพาณิชย์ ได้ประเมินว่าการส่งออกของไทยในปี 60 จะขยายตัวได้ในระดับ 2.5-3.0% จากปีนี้ประเมินว่าการส่งออกจะมีโอกาสกลับมาขยายตัวเป็นบวกครั้งแรกในรอบ 4 ปี โดยอยู่ที่ระดับ -0.1 ถึง 0.2% ซึ่งเห็นแนวโน้มที่ชัดเจนจากการนำเข้าสินค้าทุน ตลอดจนสินค้าวัตถุดิบและกึ่งสำเร็จรูปที่ยังอยู่ในระดับที่น่าพอใจในช่วงปลายปีนี้ จึงเป็นสัญญาณให้เห็นว่าการผลิตและการส่งออกของไทยในปีหน้าจะยังสามารถขยายตัวได้ดี
“การนำเข้าสินค้าทุนก็ยังน่าพอใจ นำเข้าสินค้าวัตถุดิบ และกึ่งสำเร็จรูปก็ยังน่าพอใจ เพราะฉะนั้นทำให้เห็นแนวโน้มภาคการผลิต และส่งออกในปีหน้าที่น่าจะเติบโตได้ดี” น.ส.พิมพ์ชนก ระบุ